Timantti maaliskuun hangella
Tuoll’ loistaa lumikide
 niin kirkas hangella.
 Ei kyynel, ei voi helmi
 kirkkaammin loistella.

 Sen taivasloiston siihen
 loi kaiho salainen:
 se päivän nousuun nostaa
 katseensa kaunoisen.

 Sen sädettä se lempii,
 suo sille suukkosen
 ja sulaa kyyneleksi
 sädettä ihaillen.

 Mutt’ elon korkehinta
 se lempinynnä on,
 se säteili ja kuoli
 hymyilles’ auringon.

Suomensi Kaarlo Forsgren.

Lähde: Itä-Suomen Sanomat 14.3.1899

Josef Julius Wecksell
Kaarlo Forsgren
Runot
Itä-Suomen Sanomat
1899